CELEX: C2007/297/86
Language: sk
Date: 2007-12-08 00:00:00
Title: Vec T-376/07: Žaloba podaná 26. septembra 2007 – Nemecko/Komisia

8.12.2007   
            
            
               SK
            
            
               Úradný vestník Európskej únie
            
            
               C 297/42
            
         Žaloba podaná 26. septembra 2007 – Nemecko/Komisia
   (Vec T-376/07)
   (2007/C 297/86)
   Jazyk konania: nemčina
   Účastníci konania
   
      Žalobkyňa: Spolková republika Nemecko (v zastúpení: M. Lumma a J. Möller)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie K(2007) 3226 v konečnom znení z 18. júla 2007 o uložení povinnosti poskytnúť informácie týkajúce sa MX 19/2006 – Kontrola systému štátnej pomoci XS 24/2002 – Financovanie založenia a rastu (GuW) – Nemecko a MX 9/2006 – Kontrola systému štátnej pomoci XS 29/2002 – Smernica, ktorou sa vykonávajú bavorské regionálne programy pomoci v oblasti živnostenského podnikania – Nemecko,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa navrhuje zrušiť rozhodnutie Komisie K(2007) 3226 v konečnom znení z 18. júla 2007 o uložení povinnosti poskytnúť informácie na základe článku 9 nariadenia (ES) č. 70/2001 (1) týkajúce sa systému štátnej pomoci XS 24/2002 a XS 29/2002.
   Na odôvodnenie svojej žaloby žalobkyňa najprv uvádza, že napadnuté rozhodnutie je v rozpore s nariadením (ES) č. 994/98 (2). V tejto súvislosti tvrdí, že prostredníctvom vyžiadania informácií Komisia vykonáva ex post automatickú kontrolu. Podľa názoru žalobkyne táto kontrola ide nad rámec oprávnenia, ktoré žalovanej priznáva nariadenie č. 994/98, keďže Komisia ma právo na informácie iba v prípade, ak má pochybnosti o riadnom vykonávaní nariadenia o skupinových výnimkách.
   Okrem toho žalobkyňa poukazuje na porušenie zákazu venire contra factum proprium, keďže z viacerých dokumentov Komisie vyplýva, že samotná Komisia nevychádza z oprávnenia na výkon automatickej kontroly ex-post.
   
      (1)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom (Ú. v. ES L 10, s. 33; Mim. vyd. 08/002, s. 141).
   
      (2)  Nariadenie Rady (ES) č. 994/98 zo 7. mája 1998 o uplatňovaní článkov 92 a 93 Zmluvy o založení Európskeho spoločenstva na určité kategórie horizontálnej štátnej pomoci (Ú. v. ES L 142, s. 1; Mim. vyd. 08/001, s. 312).